Llíria se suma a la iniciativa de L'Hora del Planeta
21 de març de 2017

L'Ajuntament de Llíria s'ha adherit un any més a la campanya L'Hora del Planeta. La iniciativa, que promou el Fons Mundial per a la Naturalesa (WWF), té per objectiu conscienciar a la ciutadania en la lluita contra el canvi climàtic.

L'edició de 2017 se celebrarà este dissabte 25 de març. Davall el lema "El Planeta primer. Que ningú et pare", milers de ciutadans, ajuntaments i organitzacions de tot el món participen en esta campanya apagant les llums de les seues residències, monuments i edificis entre les 20.30 i les 21.30 hores. L'Ajuntament de Llíria farà el propi desconnectant l'enllumenat de les pujades de Santa Bàrbara i el monestir de Sant Miquel.

La regidoria de Desenrotllament Sostenible anima tots els veïns i veïnes de Llíria a sumar-se a este gest simbòlic en defensa del nostre medi ambient, però també a estendre-ho en la seua rutina diària aplicant mesures d'eficiència energètica en les nostres llars.